Notum sit omnibus hominibus, qualiter ego Benedictus dono Deo et sanctis ejus apostolis Petro et Paulo, ad locum Cluniacum, cui preest domnus Odilo abbas, aliquid ex rebus meis quæ sunt sitæ in pago Matisconense, in villa Lanciaco: hoc est unum campum qui terminat a mane et a meridie et a tertio de ipsa hereditate, et a sero terra Stephani; et habet in longum ipsa terra XIII perticas, et in latus XII. Eo tenore eis dono, ut ab hac die faciant rectores supra nominati loci quicquid voluerint. Si quis autem hanc donationem contradixerit, anathema sit. S. Benedicti, qui fieri et firmare rogavit. S. Aimonis presbiteri. S. Fredelonis. S. Constabuli. S. Constantii. S. Lanterii. S. Rannulfi. S. Stephani. Data per manus Rotberti monachi, in mense junio, regnante Rotberto rege.